Nou Taller d´Ocupació
Sin fecha

L´Ajuntament d´Alcàsser ha posat en marxa hui divendres 28 de desembre un nou taller d´ocupació dirigit a les persones desocupades de llarga durada per a facilitar la seua

inserció laboral. El projecte compta amb la subvenció de 199.830 € del SERVEF i de 10.170€ aportats per l´ Ajuntament d´ Alcàsser.

El projecte consistirà en desenvolupar un programa mixt d´Ocupació i Formació, denominat “Actualitz@lcasser ”, que s´emmarca dins de dos certificats de professionalitat consecutius de la mateixa Especialitat Formativa d´Administració i Gestió .

La superació de tots dos certificats capacitarà a l´alumnat-treballador per a realitzar operacions d´enregistrament de dades, així com transcriure, reproduir i arxivar la informació i documentació requerides en les tasques bàsiques administratives i de gestió. Aquest T.O. formarà i donarà treball a 10 persones que percebran el SMI al llarg d´un any amb jornada laboral de 40 h. Aquest projecte té com finalitat la digitalització del patrimoni documental i gràfic dels fons de l´Ajuntament d´Alcàsser, per a posteriorment posar a la disposició de la ciutadania. Aquest T.O. compta a més amb un equip docent format per un director, una professora i una auxiliar administrativa.

Aquest nou taller d´ocupació és el tercer d'aquesta legislatura després del T’Avalem 2017 i del T’Avalem de 2018, que junt amb totes les accions d´inserció laboral realitzades com els dos Fòrums d´ocupació, certifiquen el ferm compromís d´aquest Equip de Govern per la creació d´ocupació i la formació en competències laborals per a facilitar a les persones amb majors dificultats la seua inserció laboral en el mercat de treball.